న్యూఢిల్లీ: తమిళనాడులో సంప్రదాయక్రీడగా వస్తున్న 'జల్లికట్టు'పై నిషేధం అంశం మరోసారి రగలుతోంది. 'జల్లికట్టు' నిర్వహించాల్సిందేనంటూ పలు వర్గాల నుంచి డిమాండ్లు అంతకంతకూ పెరుగుతుండటంపై ముఖ్యమంత్రి పన్నీర్ సెల్వం స్పందించారు. దీనిపై తక్షణం జోక్యం చేసుకోవాలని ప్రధాని నరేంద్ర మోదీకి ఆయన సోమవారంనాడు ఒక లేఖ రాశారు. అనాదిగా సంప్రదాయబద్ధంగా జరుగుతున్న ఈ క్రీడను యథావిథిగా నిర్వహించేందుకు వీలుగా ఆర్డినెన్స్ జారీ చేయాలని ప్రధానికి ఆ లేఖలో ఆయన విజ్ఞప్తి చేశారు. ఆర్డినెన్స్ తేవడం ద్వారా పొంగల్ సందర్భంగా ప్రజలంతా ఎంతో ఆనందంగా జల్లికట్టు క్రీడలో పాల్గొనేందుకు అవకాశం కలుగుతుందని పన్నీర్ సెల్వం ప్రధాని దృష్టికి తెచ్చారు. జల్లికట్టు క్రీడపై సుప్రీంకోర్టు 2014లో నిషేధం విధించింది. తీర్పును పునఃసమీక్షించాలని తమిళనాడు సర్కార్ కోరినప్పటికీ అత్యున్నత న్యాయస్థానం ససేమిరా అంటోంది.
newdhilly: tamilanaadulo sampradaayakreedagaa vastunna 'jallikattu'pai nishedham amsam marosari ragalutondi. 'jallikattu' nirvahinchaalsindeenam palu vargala nunchi demandlu antakantakuu perugutundatampai mukhyamantri pannir selvam spandinchaaru. deenipai takshanam jokyam chesukovalani pradhaani narendra modeeki aayana somavaramnadu oka lekha raasaaru. anaadigaa sampradaayabaddhamgaa jarugutunna ee kreedanu yathaavidhigaa nirvahinchenduku veelugaa ardinence jaarii cheyalani pradhaaniki aa lekhalo aayana vignapti chesaru. ardinence tevadam dwara pongal sandarbhamgaa prajalantaa entho aanandamgaa jallikattu kreedalo palgonenduku avakaasam kalugutundani pannir selvam pradhaani drushtiki tecchaaru. jallikattu kreedapai supreenkortu 2014loo nishedham vidhinchindi. teerpunu punahsameekshinchaalani tamilanadu sarkar korinappatiki atyunnata nyaayasthaanam sasemira antondi.